בין דיווח אחד למשנהו, קיבל בסוף השבוע כתב המשטרה משה נוסבאום בשורה משמחת במיוחד: נכדה ראשונה, אחרי שני נכדים, נולדה לו ולאשתו נאווה. בשל המגבלות השונות, לא יכול היה נוסבאום לפגוש את נכדתו הטרייה מיקה - ובאולפן מהדורה ראשונה החליטו להפתיע אותו היום (ראשון) עם מפגש וירטואלי ראשון.

לעדכונים נוספים ושליחת הסיפורים שלכם - היכנסו לעמוד הפייסבוק של החדשות

רועי, בנו של נוסבאום, הפתיע אותו בשיחת וידאו בשידור חי - כשבידיו מיקה הקטנטנה. "אתם עושים לי צמרמורת", אמר נוסבאום באולפן. רועי עידכן שליולדת ולתינוקת שלום: "הצוות פועל בהנחיות חרום - מה שלא צריך לא עושים, ומשחררים כמה שיותר מהר".